**Informasjonsbrev fra Solvang 4, mars 2022**

* Nå nærmer det seg noe! Vi satser fortsatt på at værforholdene tilsier vannpåslåing lørdag 9.april!
* Og det er bare å fortsette å notere seg historiske merkedatoer: Søndag 8.mai blir det ekstraordinært årsmøte og vårmøte på Felleshuset. På årsmøtedelen skal regnskap og budsjett behandles, mens vårmøtet er et mer generelt informasjonsmøte.
* I år håper vi virkelig på en normalisert sesong, uten strenge smittevernrestriksjoner. Vi planlegger derfor for både søndagscafe på Utsikten, fysiske møter og de beste Solvangdagene (høst/loppemarked) noensinne!? Det er likevel noen rutiner fra koronatiden vi kommer til å ta med oss videre: Systemet ved henting av hageavfall, og ordningen med at de som bruker dohusene har ansvar for vasking, er to av dem.
* Som dere sikkert husker, vedtok årsmøtet at kjøkkenet på Felleshuset skulle oppgraderes. Planleggingsarbeidet er i full gang, og det ligger an til en nøysom og bærekraftig - men fresh oppgradering. Vi har blokkert for utleie fra uke 38 slik at arbeidet kan startes opp – og da kommer det til å bli stort behov for dugnadsarbeid!
* Styret har et par ganger fått spørsmål om hvorvidt en hytte/parsell kan overføres til mer enn ett barn (altså søsken). Det har vi fått vurdert hos Norsk Kolonihageforbund som nå har presisert vedtekten slik: *Parsellen kan overdras via styret direkte til ektefelle eller samboer, ett barn eller ett barnebarn.*
* I fjor hadde vi verdenspremiere på vårt helt eget blad Solstikka. Det kommer også til å komme ut i år, og hvis du har lyst til å bidra eller har tips/ønsker om innhold er det bare å si fra.

Ikke nøl med å ta kontakt med styret hvis du har spørsmål, forslag og innspill: solvang4@kolonihager.no

Mvh Kolbjørn, Rikke, Mona, Rune, Bodil, Bjørn, Stig og Trine